

LĒMUMS

Ādažos, Ādažu novadā

2025. gada 26. jūnijā **Nr.** **235**

**Par adrešu un īpašumu nosaukumu sakārtošanu objektiem pie Vanagu un Sloku ielām Kalngalē**

Ar Ādažu novada pašvaldības domes 2022. gada 22. jūnija lēmumu Nr. 291 “Par adrešu sakārtošanu Carnikavas pagastā” pašvaldības Centrālas pārvaldes Nekustamā īpašuma nodaļai tika uzdots organizēt adrešu sakārtošanas pasākumus Carnikavas pagastā.

Ādažu novada pašvaldības Adrešu sakārtošanas darba grupa (turpmāk – Darba grupa) izvērtēja Vanagu ielai un Sloku ielai piegulošo objektu adreses, veica apsekošanu dabā un konstatēja, ka vismaz piecdesmit dzīvojamam ēkām pie Vanagu ielas adreses nav piešķirtas, vismaz 30 dzīvojamam ēkām pie Vanagu ielas ir piešķirtas vienādas adreses un vismaz 40 ēkām pie Sloku ielas piešķirtas vienādas adreses, kas pie tām satur nosaukumu, ka adreses elementu (piemērām, "Knipska 1", Kalngale, Carnikavas pag., Ādažu nov.). Bez tam esošais Vanagu ielas izvietojums ir maldinošs, jo dabā ir reģistrētas divas ielas ar vienādu nosaukumu – Vanagu iela, kas veido savstarpējo krustojumu.

Adrešu sakārtošanai ir nepieciešams piešķirt citu nosaukumu ielai, kas atrodas uz zemes vienības 80520070620, kā arī mainīt adreses ielai piegulošiem objektiem un mainīt adreses tādām ēkām, kuram ir piešķirtas vienādas adreses, papildinot tās ar korpusu numuriem.

Lai ievērotu vēsturiskus ielu nosaukumu piešķiršanas tradīcijas Kalngales ciemā – putnu nosaukumi – ir plānots piešķirt nosaukumu “Zaļo vārnu iela” ielai, kas atrodas uz zemes vienības 80520070620.Šāds ielas nosaukums būs unikāls Latvijas novada teritorijā, kas atvieglos navigāciju, ievadot attiecīgo adresi.

Par plānotām izmaiņām pašvaldība informēja ielai piegulošu īpašumu īpašniekus, 07.04.2025. nosūtot tiem individuālus paziņojumus (reģ. Nr. ĀNP/1-12-1/25/519). īpašnieku komentāri netika saņemti.

Ministru kabineta 29.06.2021. noteikumu Nr. 455 “Adresācijas noteikumi” (turpmāk – Noteikumi)  **8.3. apakšpunkts** nosaka, ka adresācijas objekta nosaukumu veido atbilstoši Valsts valodas likumā noteiktajām prasībām un normatīvajiem aktiem vietvārdu informācijas jomā; **savukārt** 58. punkts nosaka, ka pašvaldība nodrošina iesniegto datu atbilstību šo noteikumu prasībām, Valsts valodas likumā noteiktajām prasībām un normatīvajiem aktiem vietvārdu informācijas jomā. 2025. gada 24. aprīlī tika saņemts Valsts valodas centra atzinums Nr. 1-16.1/310 (reģ. ar Nr. ĀNP/1-11-1/25/2530), ar kuru lēmumā paredzētais ielas nosaukums tika atzīts par atbilstošu Vietvārdu informācijas noteikumu prasībām.

Noteikumu 9. punktā noteikts, ka pašvaldībai bez personas piekrišanas, izvērtējot konkrēto situāciju, ir tiesības piešķirt vai mainīt adresi, ja tā neatbilst šo noteikumu prasībām.

Noteikumu 15. punktā noteikts, ka ciemu teritoriju daļās, kur ir ielas, apbūvei paredzētajai zemes vienībai vai ēkai piešķir numuru ar piesaisti ielas nosaukumam.

Noteikumu 18.1. apakšpunktā noteikts, ka ciemos apbūvei paredzētu zemes vienību un ēku numurus piešķir šādā kārtībā: ielās – no ielas sākuma augošā secībā, sākot numerāciju ar pirmajiem cipariem, virzienā no apdzīvotās vietas centra uz nomali vai no galvenās ielas, laukuma, autoceļa. Ielas kreisajā pusē piešķir nepāra numurus, labajā pusē – pāra numurus.

Noteikumu 19. punktā noteikts, ka lai izvairītos no iepriekš piešķirtu numuru atkārtošanās, pašvaldība savā teritorijā, piemērojot vienotu praksi, apbūvei paredzētās zemes vienības vai ēkas numuru papildina ar vienu no šādiem adreses papildelementiem: latviešu alfabēta lielo burtu bez diakritiskām zīmēm vai 19.2. mazo burtu "k" un defisi. Aiz defises norāda korpusa numuru. Ņemot vērā, ka vēsturiski Carnikavas un Ādažu novada teritorijā ir sastopama numuru papildināšana abos veidos, kas ir paredzēti normatīvajos aktos – gan ar latviešu alfabēta lielo burtu, gan ar korpusa numuru – ir lietderīgi izvērtēt katru situāciju, lai piemērotu situācijai atbilstošāku numerāciju. Pēdējos gados novada teritorijā tiek piemērota vienota prakse: gadījumos, kad uz zemes vienības atrodas līdz trijām funkcionāli nesaistītām vienādas funkcijas ēkām – numurus papildina ar latviešu alfabēta lielo burtu. Savukārt gadījumos, kad uz zemes vienības atrodas vairāk par trim ēkām, kurām ir vienāda funkcija un kas nav funkcionāli saistītas – lai atvieglotu orientēšanos apvidū būtu lietderīgi papildināt adresi katrai no šādām ēkām ar mazo burtu "k" un defisi, aiz defises norādot korpusa numuru. Šāda prakse tiks piemērota sakārtojot adreses atpūtas mājām pie Sloku un Vanagu ielām. Ir lietderīgi piešķirot korpusu numurus veidot tos atbilstoši ēku kadastra apzīmējumiem, jo dabā vairākām ēkām ar vienādām adresēm vai bez adresēm vēsturiski ir izvietotas plāksnes ar ēku numuriem, kas atbilst ēku kadastra apzīmējuma pēdējiem cipariem, un ēku īpašnieki ir pieraduši pie šiem numuriem.

Noteikumu 20. punktā noteikts, ka ciemu teritoriju daļās, kur ir ielas, apbūvei paredzētajai zemes vienībai vai ēkai numuru piešķir, izvērtējot konkrēto situāciju un ņemot vērā tuvāko ielu vai ielu, no kuras iespējams pie ēkas piekļūt ar transportu.

Atbilstoši Valsts zemes dienesta Adrešu reģistra departamenta ieteikumiem, lemjot par adrešu maiņu adresācijas objektiem, ir lietderīgi vienlaikus izvērtēt un likvidēt, kur nepieciešams, arī īpašumu nosaukumus, lai neveidotos situācija, kad īpašuma nosaukums atšķiras no adreses.

Pamatojoties uz Pašvaldību likuma 10. panta pirmās daļas 21. punktu un Ministru kabineta 29.06.2021. noteikumu Nr. 455 “Adresācijas noteikumi” 2., 8.3., 9., 15., 18.1., 19.2., 20. un 58. punktu, kā arī Attīstības komitejas 11.06.2025. atzinumu, Ādažu novada pašvaldības dome

**NOLEMJ:**

1. Mainīt nosaukumu ielai, kas atrodas uz zemes vienības 8052 007 0620 no “Vanagu iela” uz “Zaļo vārnu iela”.
2. Mainīt adreses aptuveni 190 adresācijas objektiem Kalngalē, saskaņā ar sarakstu (pielikumā).
3. Likvidēt īpašumu nosaukumus saskaņā ar sarakstu:

|  |  |
| --- | --- |
| **Īpašuma kadastra numurs** | **Likvidējamais īpašuma nosaukums** |
| [80520070549](https://www.kadastrs.lv/properties/3500023119?options%5Bnew_tab%5D=true&options%5Borigin%5D=property&options%5Bsource%5D%5B%5D%5Bid%5D=3500059683&options%5Bsource%5D%5B%5D%5Btype%5D=parcel) | Atpūtas bāze "Kalngale" |
| [80520070721](https://www.kadastrs.lv/properties/3500097541?options%5Bnew_tab%5D=true&options%5Borigin%5D=property&options%5Bsource%5D%5B%5D%5Bid%5D=3500084675&options%5Bsource%5D%5B%5D%5Btype%5D=parcel) | Vanagu iela 10A |
| 80520070547 | Knipska-1 |
| 80520070731 | Vanagu iela 10C |
| [80520070714](https://www.kadastrs.lv/properties/3500088527?options%5Bnew_tab%5D=true&options%5Borigin%5D=property&options%5Bsource%5D%5B%5D%5Bid%5D=3500082617&options%5Bsource%5D%5B%5D%5Btype%5D=parcel) | Knipska-2 |
| 80520070715 | Knipska-3 |
| 80525070547 | Knipska-1 |

1. Pašvaldības Centrālās pārvaldes:
   1. Administratīvajai nodaļai šo lēmumu nosūtīt Valsts zemes dienestam uz e-adresi;
   2. Nekustamā īpašuma nodaļai nedēļas laikā pēc 1. punktā noteikto adrešu reģistrēšanas Valsts zemes dienestā nosūtīt adresācijas objektu īpašniekiem paziņojumu par adreses maiņu pa pastu uz deklarēto dzīvesvietu vai juridisko adresi, kā arī nosūtīt lēmuma norakstu ar pavadvēstuli Rīgas rajona tiesai uz e-pasta adresi [rigasrajons@zemesgramata.lv](mailto:rigasrajons@zemesgramata.lv) – īpašumu nosaukumu likvidēšanai;
   3. Sabiedrisko attiecību nodaļai aktualizēt mainīto adrešu sarakstu pašvaldības tīmekļvietnē [www.adazunovads.lv/adreses](http://www.adazunovads.lv/adreses), papildinot ar pielikumā norādītajām adresēm.
2. Pašvaldības aģentūrai “Carnikavas komunālserviss” līdz 15.07.2025.:
   1. izvietot ielas nosaukuma plāksni “Zaļo vārnu iela” pie jaunizveidotas ielas;
   2. izvietot Sloku ielas nosaukuma plāksni pie Sloku ielas pagrieziena pie zemes vienībām ar kadastra apzīmējumiem 80520070547 un 80520070715;
   3. izvērtēt nepieciešamību uzstādīt adreses plāksni “Vanagu iela 18” uz pašvaldības zemes vienības 8052 007 0622.
3. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU